દર્શનને જયારે પૂછવામાં આવ્યું કે આ એક ઝુંબેશની શરૂઆત કઈ રીતે અને શા માટે કરી ત્યારે તે ગર્વથી પોતાના લાઈફના ટર્નીંગ પોઈન્ટ વિશે તેના શબ્દોમાં જણાવે છે કે, “એક દિવસ હું મારા ફેમીલી સાથે હોટલમાં ડિનર કરવા ગયો હતો. ત્યારે તની ફૂડ સર્વિસથી હું ખુબ જ નિરાશ થઇ ગયો. એટલે મેં ત્યાના જનરલ મેનેજરને હોટલની સર્વિસ વિશે ફરિયાદ કરી. એ બદલ ત્યાના મેનેજરે માફી માંગતા સામે કોમ્પ્લીમેન્ટ્રી ફૂડ ઓફર કર્યું. પરંતુ મને એ ન ગમ્યું અને તેની સાથે મેં કહ્યું, કે જો તમને ખરેખર મને જમાડવો હોય તો મારા આ ફૂડ થી ગરીબ બાળકોનું પેટ ભરી દેજો. એમને જમાડતા ફોટોગ્રાફ્સ મને મોકલજો. જયારે મેનેજરે મને ફોટોસ મોકલ્યા ત્યારે તે બાળકોના મુખ પર જે નિર્દોષ હાસ્ય અને સંતોષ જોવા મળ્યો, એ જોઇને મારું દિલ ખીલી ઉઠ્યું અને જાણે મને એવો અહેસાસ થયો કે મારું પેટ ભરાઈ ગયું. પછી શું? એ ઘડીથી મેં નિર્ણય લીધો કે આવું સ્મિત મને દરરોજ નહિ પણ અઠવાડિયામાં એક વાર ફક્ત એક પણ બાળકમાં જોવા મળશે તો મારો આ પ્રયાસ સાર્થક ગણાશે. અને આ રીતે ‘ભૂખ મિટાઓ કેમ્પેઈન’ ની શરૂઆત થઇ.”